Током сукоба на Косову и Метохији 1998. и 1999. године, у непосредној околини језера се налазио штаб ОВК на чијем се челу налазио Рамуш Харадинај, који је за злочине на том подручју био оптужен пред Међународним судом за ратне злочине у Хагу. На терет му је, између осталог, стављено и убиство 30 цивила српске и албанске националности, чија су тела пронађена у самом језеру. Хашки трибунал га је у априлу 2008. године ослободио свих оптужби, што је изазвало бес међу званичницима Републике Србије.